Sign in / Join .st0{fill:#34437F;} .st1{fill:#878787;} Thursday, October 14, 2021 ikteb hawn… Fittex Fil-Vjetnam: Mis-sodda tal-isptar jiskopru li qatlulhom 12-il kelb minħabba biża' li jitrażmettu l-Covid-19 Minn talk.mt October 14, 2021 Ritratt: PHAM MINH HUNG talk.mt Hekk kif l-infezzjonijiet tal-Covid-19 bdew jiżdiedu, koppja Vjetnamiża ħasbet biex titlaq mill-provinċja ta' Long An fuq mutur flimkien mal-klieb tagħhom. Wara dan, huma ttestjaw pożittivi għall-Covid-19. Mis-sodod tal-isptar tagħhom, sabu li 12 mill-klieb tagħhom inqatlu mill-awtoritajiet minħabba l-biża' li l-annimali jistgħu jxerrdu l-virus. "Jien u marti bkejna tant li ma stajniex norqdu," qal Pham Minh Hung, ta' 49 sena, lill-midja internazzjonali. "Ma ridtx nemmen li dak li ġara seħħ verament… Ma stajt nagħmel xejn biex nipproteġi lit-tfal tiegħi," qal ir-raġel b'referenza għall-klieb tiegħu. L-istorja tagħhom, dokumentata fuq l-app tal-midja soċjali TikTok, qajmet reazzjoni kbira fil-Vjetnam, u saret petizzjoni li titlob it-tmiem ta' din il-prattika. Din il-petizzjoni kellha aktar minn 150,000 firma. L-aħħar mewġa ta' infezzjonijiet kienet l-agħar waħda li laqtet lill-Vjetnam sa mill-bidu tal-pandemija. Lockdown aħrax f'dawn l-aħħar xhur fisser li ħafna ħaddiema immigranti ma setgħux jaqilgħu l-għajxien tagħhom, u dan wassal biex mill-inqas miljun persuna taħrab mill-bliet il-kbar. Fost dawn, kien hemm din il-koppja. Kien fit-8 ta' Ottubru meta din il-koppja bdiet il-vjaġġ ta' 280km flimkien mal-klieb u tliet qraba tagħhom. Bosta xhieda ppubblikaw fuq il-midja soċjali diversi filmati dwar il-vjaġġ tal-koppja, fejn jidhru fuq il-mutur flimkien mal-affarijiet u l-klieb tagħhom. Artiklu preċedenti Patri Joseph Zahra jinħatar bħala Kappillan għall-Parroċċa ta' Gwardamanġa Artiklu li jmiss Erba' awturi jirbħu l-Premju Nazzareno Vassallo 2021